open-index/open-wikipedia-markdown huggingface dataset:
דייזי (סרט)

**דייזי** (באנגלית: **Inside Daisy Clover**) הוא סרט דרמה אמריקאי משנת 1965 בבימויו של רוברט מאליגן, עם נטלי ווד, כריסטופר פלאמר, רות גורדון ורוברט רדפורד בתפקידים הראשיים.

התסריט נכתב על ידי גאווין למברט  והוא מתבסס על הרומן שלו "Inside Daisy Clover" משנת 1963 שעוסק בנערה המתנהגת כ"טומבוי" ושואפת להיות שחקנית וזמרת. כן עוסק הספר בהומוסקסואליות ובתסריט זה עודן  ושונה לביסקסואליות לפי דרישתו של רוברט רדפורד.

הפסקול הולחן על ידי אנדרה פרבין שהלחין גם את שני השירים ששרה נטלי ווד בדיבוב של הזמרת ג'קי וורד .

## תקציר העלילה
דייזי קלובר (נטלי ווד) היא נערה בת 15 שגרה עם אימה (רות גורדון) בצריף קטן בטיילת של חוף הים בסנטה מוניקה. האב עזב את הבית לפני שנים והאם עוסקת בקריאה בקלפים השנה 1936 ודייזי רוצה להיות זמרת ושחקנית ולצאת מחיי העוני האלה. היא שולחת הקלטה שלה לאולפני סוואן ומקבלת הזמנה להופיע לאודישן.

היא שרה "אתם עוד תשמעו ממני" ובעל האולפן, ריימונד סוואן (כריסטופר פלאמר) מתרשם ממנה ומתכוון להפוך אותה לכוכב. לשם זה הוא "בונה" את סיפור חייה. את האם הוא שולח בעזרת אחותה גלוריה (בטי הרפורד), לאשפוז במוסד סגור למרות התנגדותה של דייזי. הסרט של דייזי מצליח והיא הופכת לכוכבת.

אחד משחקני האולפן, ווייד סאנד (רוברט רדפורד) מתחיל לחזר אחריה והיא נענית לו. הוא מציע לה נישואים והיא מסכימה. הם יוצאים לירח דבש והוא משאיר אותה לבד במוטל באמצע המדבר בנבדה.

דייזי חוזרת המומה ללוס אנג'לס ומילורה סוואן, (קתרין בארד) אשתו של ריימונד, מגלה לה שהוא למעשה ביסקסואל.

דייזי רוכשת בית על חוף הים ומביאה לשם את אימה מהמוסד הסגור. האם מתה ודייזי מקבלת התמוטטות עצבים. סוואן מארגן לה אחות צמודה בתקווה שתתאושש ותגמור את הפקת הסרט שהשקיע בו הון.

כשדייזי עדיין שוכבת במיטה הוא מאיים שייתבע אותה ומפטר את האחות. דייזי מנסה להתאבד על ידי הכנסת ראשה לתנור הגז אך מופרעת על ידי צלצולי טלפון.

לבסוף היא מדליקה אש במטבח עזבת את הבית וצועדת בחוף. הבית עולה באש ועובר אורח שואל אותה "מה קורה כאן"? והיא עונה – "מישהו הכריז מרד".

## צוות השחקנים

## פרסים
* מועמדות לפרס גלובוס הזהב לשחקנית הטובה ביותר - סרט קומדיה או מוזיקלי – נטלי ווד
* פרס גלובוס הזהב לשחקן חדש של השנה – רוברט רדפורד
* פרס גלובוס הזהב לשחקנית המשנה הטובה ביותר - סרט קולנוע – רות גורדון
שלוש מועמדויות  לפרס אוסקר:
* פרס אוסקר לעיצוב התלבושות הטוב ביותר
* פרס אוסקר לעיצוב ההפקה הטוב ביותר
* פרס אוסקר לשחקנית המשנה הטובה ביותר – רות גורדון

## קישורים חיצוניים

* קדימון לסרט דייזי, באתר יוטיוב
* "עוד תשמעו ממני", באתר יוטיוב
* הקרקס הוא מופע מטורף, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי רוברט רדפורד
קטגוריה:סרטי דרמה אמריקאיים
קטגוריה:סרטים על שחקנים
קטגוריה:סרטי האחים וורנר
קטגוריה:סרטי להט"ב אמריקאיים
קטגוריה:סרטי 1965
קטגוריה:סרטי דרמה רומנטית אמריקאיים
יחסי אירלנד–הונגריה

**יחסי אירלנד–הונגריה** הם יחסי החוץ בין הונגריה לאירלנד.

## היסטוריה

יחסי אירלנד-הונגריה החלו בימי הביניים. במאות ה-14 וה-15 ביקרו שני עולי רגל הונגריים בבית המקדש המפורסם של סנט פטריק בלוף דרג וניסיונם המגולל תרם לתובנה מעמיקה יותר של חיי האירים באותה תקופה. באמצע המאה ה-17 הבישוף של קלונפרט, וולטר לינץ' מצא מקלט מרדיפת הכוחות האנגלים בעיר גיור בהונגריה. לינץ' שמר תמונה של הבתולה מרי וילד גאלווי והביא אותה לאורך מסעו לגיור. לאחר מותו של הבישוף לינץ' הונחה התמונה על עמוד בתוך קתדרלת גיור. הפוליטיקאי והסופר האירי ארתור גריפית' פרסם בשנת 1904 את ספרו "תחיית הונגריה: מקבילה לאירלנד" על המהפכה ההונגרית בשנת 1848, בה העלה את רעיונותיו לעצמאות אירלנד תחת מלוכה כפולה, מהווה דוגמה לבני דורו האיריים את ההגדרה העצמית ההונגרית לחופש. במהלך מלחמת העולם הראשונה ניצבו שתי המדינות משני צידי המתרס, כאשר הונגריה הייתה חלק מהאימפריה האוסטרו-הונגרית ואילו אירלנד הייתה חלק מבריטניה. אירלנד קיבלה בנדיבות מאות פליטים הונגרים לאחר מהפכת 1956 ומאבק החופש נגד הדיקטטורה הקומוניסטית.

היחסים הדיפלומטיים הרשמיים בין אירלנד להונגריה כוננו בשנת 1976. בעקבות המעבר הדמוקרטי של 1989 בהונגריה, נפתחה שגרירות הונגריה בדבלין בשנת 1991 ושגרירות אירלנד בבודפשט בשנת 1996. יש ערך סמלי שאירלנד החזיקה בנשיאות המועצה האירופית בשנת 2004 כאשר הונגריה הצטרפה ל.

## יחסים כלכליים
הייצוא ההונגרי לאירלנד הסתכם ב-159.6 מיליון אירו, ואילו הייבוא ההונגרי מאירלנד הסתכם ב-484 מיליון אירו בשנת 2017. הונגריה היא יעד פופולרי בקרב משקיעים אירים, למשל אתנול פאנוניה בדונויובארוס, קינגספן באוג'ארטיאן, ומקלה (מכונות חקלאיות) בסולנוק. חברת CRH plc האירית הפכה לאחת מיצרניות חומרי הבנייה המובילות בהונגריה.

הונגריה הפכה ליעד תיירותי פופולרי ובשנת 2017 ביקרו 90,000 אירים בהונגריה. בעקבות הצטרפותה של הונגריה ל, אירלנד פתחה את שוק העבודה שלה להונגרים; בימים אלה כ-10–12 אלף הונגרים חיים ועובדים באירלנד.

## נציגויות דיפלומטיות
* אירלנד מחזיקה בהונגריה שגרירות בבודפשט.
* הונגריה מחזיקה באירלנד שגרירות בדבלין.

## קישורים חיצוניים
* שגרירות הונגריה בדבלין
* יחסי אילנד–הונגריה, באתר משרד החוץ האירי

## הערות שוליים

קטגוריה:ערכים ללא קטגוריות פיזיות - יחסי חוץ
נורמן ארמיטאג'

**נורמן קדוורת' ארמיטאג**' נולד בשם **נורמן קדוורת' כהן** (באנגלית: **Norman C. Armitage** as **Norman Cudworth Cohn**; 1 בינואר 1907 – 14 במרץ 1972) היה סייף (חרב) יהודי-אמריקאי. זכה במדליית ארד אולימפית (לונדון 1948) בחרב קבוצתי. 10 פעמים אלוף ארצות הברית (1930, 1934–1936, 1939–1943, ו-1945) חרב אישי ובעל 17 תוארי אליפות בחרב יותר מכל סייף חרב אמריקאי אחר. הוא ייצג את ארצות הברית ב-6 אולימפיאדת (אמסטרדם 1928 – מלבורן 1956).

ארמיטאג' זכה לכבוד לשאת את דגל ארצות הברית בטקס הפתיחה של שתי אולימפיאדות (הלסינקי 1952 ומלבורן 1956).

## ביוגרפיה
נורמן כהן נולד וגדל באולבני, מדינת ניו יורק. הוא למד באוניברסיטת קולומביה ושם החל לראשונה להתאמן בסיף. הוא עבד כמהנדס כימי. בהמשך למד בבית הספר למשפטים של אוניברסיטת ניו יורק. הוא קיבל תואר במשפטים בשנת 1937 ובשנת 1939 הוא קיבל תואר דוקטור למשפטים בדיני פטנטים.

באולימפיאדת אמסטרדם (1928) הוא סיים במקום 11 בחרב קבוצתי ובמקום 19 בחרב אישי.

באולימפיאדת לוס אנג'לס (1932) הוא סיים במקום רביעי בחרב קבוצתי ובמקום תשיעי בחרב אישי.

ארמיטאג' עבר תאונה כימית בינואר 1936 וסבל מכוויות מדרגה שלישית באמה ובזרוע של יד ימין. היה חשש כבד שהוא לא יוכל להמשיך להשתתף בתחרויות, אך באמצעות פיזיותרפיה, פעילות גופנית ונחישות הוא חיזק את הזרוע מספיק עד שהצליח להגיע לנבחרת האולימפית שהשתתפה באולימפיאדת ברלין (1936). במשחקים עצמם הוא סיים במקום חמישי בחרב קבוצתי ובמקום 46 בחרב אישי.

### מדליית ארד אולימפית
באולימפיאדת לונדון (1948) זכה ארמיטאג' במדליית ארד בחרב קבוצתי.

באולימפיאדת הלסינקי (1952) הוא זכה לכבוד לשאת את דגל ארצות הברית בטקס הפתיחה. במשחקים עצמם הוא סיים במקום רביעי בחרב קבוצתי.

באולימפיאדת מלבורן (1956) הוא זכה לכבוד בפעם השנייה ברציפות לשאת את דגל ארצות הברית בטקס הפתיחה. במשחקים עצמם הוא סיים במקום חמישי בחרב קבוצתי.

## הנצחה
ב-1963 הונצח ארמיטאג' בהיכל התהילה של ארצות הברית בסיף והיה למונצח הראשון בהיכל.

## קישורים חיצוניים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:סייפים אמריקאים
קטגוריה:סייפים יהודים אמריקאים
קטגוריה:סייפים באולימפיאדת אמסטרדם (1928)
קטגוריה:סייפים באולימפיאדת לוס אנג'לס (1932)
קטגוריה:סייפים באולימפיאדת ברלין (1936)
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:משתתפים יהודים באולימפיאדת אמסטרדם (1928)
קטגוריה:משתתפים יהודים באולימפיאדת לוס אנג'לס (1932)
קטגוריה:משתתפים יהודים באולימפיאדת ברלין (1936)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:זוכי מדליית ארד אולימפית מארצות הברית
קטגוריה:נושאי דגל ארצות הברית באולימפיאדה
קטגוריה:בוגרי בית הספר למשפטים באוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:מדינת ניו יורק: ספורטאים
קטגוריה:אמריקאים שנולדו ב-1907
קטגוריה:אמריקאים שנפטרו ב-1972
איזאייה קורדינייה

**איזאייה קורדינייה** (בצרפתית: **Isaïa Cordinier**; נולד ב-28 בנובמבר 1996) הוא כדורסלן צרפתי, המשחק בעמדת הקלע בנאנטר.

## קריירה
קורדינייה התחיל לשחק כדורסל בגיל שבע. בילדותו הוא התגורר במרטיניק והצטרף לאקדמיית הנוער של שארקס דאנטיב.

בנובמבר 2012, ערך קורדינייה את הופעת הבכורה בקבוצה הבוגרת של דאנטיב בליגה הצרפתית השנייה, כשהיה בן 15 ו-11 חודשים.

במהלך עונת , ערך קורדינייה את הופעת הבכורה שלו בליגה הצרפתית הראשונה, לפני שחזר לליגה השנייה כשחתם עונה לאחר מכן באבר. ב-23 משחקים בקבוצה, הוא רשם 4.9 נקודות ו-2.1 ריבאונדים למשחק. ב-2015 חתם קורדינייה בקבוצה אחרת מהליגה הצרפתית השנייה, דנה-וולטייר.

באפריל 2016, קורדינייה נבחר לשחק בטורניר נייקי הופ סאמיט, שם רשם 8 נקודות, 5 ריבאונדים ואסיסט ב-21 דקות כשעלה מהספסל. מאוחר יותר באותו החודש, הצהיר קורדינייה כי נרשם לדראפט ה-NBA 2016. קורדינייה היה אחד מבין 13 שחקנים בינלאומיים שנבחרו בדראפט זה לאחר שנבחר בבחירה ה-44 בסיבוב השני על ידי אטלנטה הוקס. לאחר ששיחק במדי ההוקס בליגת הקיץ של ה-NBA, קורדינייה חזר לצרפת וחתם בשנית בשארקס דאנטיב. הוא ערך 30 הופעות בליגה, עם ממוצעים של 6.5 נקודות ו-2.8 ריבאונדים למשחק.

ב-13 ביולי 2018, זכויות השחקן שלו עברו בטרייד מההוקס לברוקלין נטס יחד עם בחירת דראפט עתידית בסיבוב השני, עבור ג'רמי לין.

## קישורים חיצוניים

קטגוריה:כדורסלנים צרפתים
קטגוריה:כדורסלני נאנטר
קטגוריה:בחירות דראפט של אטלנטה הוקס
קטגוריה:צרפתים שנולדו ב-1996
הביאנלה של סינגפור

[250px|ממוזער|שמאל|מיצג של האמנית היפנית [יאיוי קוסמה בביאנלה של שנת 2006]]
**הביאנלה של סינגפור** (בסינית: **新加坡 双年展**) היא תערוכת אמנות עכשווית דו-שנתית רחבת היקף הנערכת בסינגפור, שמשמשת כפלטפורמה המרכזית של המדינה לדיאלוג בינלאומי באמנות עכשווית. הביאנלה מבקשת להציג ולשקף את הפרקטיקות האמנותיות בסינגפור ובדרום-מזרח אסיה בהקשר גלובלי, ומטפחת שיתוף פעולה ומעורבות בין אמנים, ארגוני אמנות וקהילת האמנות הבינלאומית. 

הביאנלה אורגנה לראשונה בספטמבר 2006, כאירוע עוגן תרבותי לסדרת האירועים "סינגפור 2006", הביאנלות שלאחר מכן נערכו אחת לשנתיים-שלוש, ולרוב נמשכות כארבעה חודשים, כולל תוכניות מעורבות קהילתית ותוכניות חינוך הכוללות שיחות ומפגשים עם אמנים, ביקורים וסדנאות בבתי ספר וימי קהילה. 

מהדורות 2006 ו-2008 של הביאנלה בסינגפור אורגנו על ידי המועצה הלאומית לאמנויות של סינגפור. לאחר מכן הזמינה המועצה את מוזיאון האמנות בסינגפור לארגן את מהדורות 2011, 2013 ו-2016. המוזיאון לאמנות בסינגפור שימש כמארגן הביאנלה בסינגפור בשנת 2019, והוא אמור להמשיך בתפקיד לשנת 2022. נכון לשנת 2019 נערכו שש מהדורות של הביאנלה בסינגפור, כאשר השביעית מוכננת לשנת 2022.

ב-2008 השתתף בביאנלה האמן הישראלי צדוק בן דוד ויצר את המיצג "Blackfield", מיצג של אלפי פרחים וצמחים זעירים מסוג פיליגרן שגולפו מתוך פלדת אל חלד ושובצו בחול לבן. צדו האחד צבוע בצבעים עליזים, וצדו האחר שחור.

## קישורים חיצוניים

* 

## הערות שוליים

ביאנלה, ונציה
ונציה
קטגוריה:סינגפור: תרבות
עמנואל טרי

**עמנואל טרי** (נולד ב-21 באוגוסט 1996) הוא כדורסלן אמריקאי, המשחק בעמדת הסנטר בקבוצת אגווה קליינטה קליפרס מליגת הפיתוח של ה-NBA.

## קריירה
### דנבר נאגטס
לאחר שלא נבחר בדראפט 2018, טרי ניסה את מזלו בליגת הקיץ של ה-NBA במדי דנבר נאגטס. הנאגטס התרשמו מאוד מהיכולת של טרי והחליטו לזמן אותו לסגל מחנה האימונים אבל נאגטס ויתרו על טרי לטובת קבוצת ליגת הפיתוח של ה-NBA קאנטון צ'ארג', שבאותו זמן שיתפה פעולה עם הנאגטס. טרי שיחק 20 משחקים בצ'ארג' והעמיד ממוצעים של: 8.1 נקודות ו-6.4 ריבאונדים.

### סו פולס סקייפורס
ב-5 בינואר 2019 עבר טרי לסו פולס סקייפורס מליגת הפיתוח של ה-NBA. בקבוצה טרי העמיד ממוצעים של: 15.9 נקודות, 8.1 ריבאונדים, 1.6 אסיסטים ו-1.3 חסימות.

### פיניקס סאנס
ב-27 בינואר 2019 חתם טרי על חוזה ל-10 ימי עם פיניקס סאנס מליגת ה-NBA. במשחקו הראשון ב-NBA רשם 5 נקודות, 3 ריבאונדים ו-2 חטיפות בהפסד קבוצתו 102–116 ללוס אנג'לס לייקרס שבאותה עונה סיימה במקום העשירי במערב.

### סו פולס סקייפורס
הוא עבר בטרייד לסו פולס סקייפורס (מאליק ניומן עבר לקאנטון צ'ארג')לאחר תקופה של 10 ימים עם פיניקס סאנס חזר טרי לסו פולס סקייפורס עד סוף העונה.

### באנוויט
ב-29 ביולי 2019 חתם טרי בבאנוויט הטורקית, מליגת העל הטורקית ומליגת האלופות בכדורסל. ב-20 משחקיו בקבוצה העמיד ממוצעים של: 10.8 נקודות, 7.9 ריבאונדים, 1.3 אסיסטים, 1.1 חסימות ו-1.1 חטיפות (בכל המסגרות).

### הפועל ירושלים
ב-1 במרץ 2020 חתם טרי בהפועל ירושלים מליגת העל בכדורסל ומליגת האלופות בכדורסל. באותה עונה עזר להפועל ירושלים להגיע לחצי גמר ליגת האלופות שם הובסו נגד בורגוס. בתקופתו בהפועל ירושלים טרי העמיד ממוצעים של: 9.3 נקודות, 6.9 ריבאונדים ו-1.4 אסיסטים (בעונה הסדירה של ליגת העל).

### הכוכב האדום בלגרד
ב־17 בספטמבר 2020 חתם טרי בהכוכב האדום בלגרד. ב-26 בדצמבר 2020 הקבוצה והשחקן הגיעו להסכמה וטרי עזב את הקבוצה.

### אגווה קליינטה קליפרס
לאחר שעזב את הכוכב האדום בלגרד חתם טרי באגווה קליינטה קליפרס.
## קישורים חיצוניים

קטגוריה:כדורסלני דנוור נאגטס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני פיניקס סאנס
קטגוריה:כדורסלני באנוויט
קטגוריה:כדורסלני הפועל ירושלים
קטגוריה:כדורסלני הכוכב האדום בלגרד
קטגוריה:כדורסלני אגווה קליינטה קליפרס
קטגוריה:כדורסלנים אמריקאים
קטגוריה:אמריקאים שנולדו ב-1996
Bad (שיר של דייוויד גטה ושואוטק)

"**Bad**" (בעברית: "**רע/ה**") הוא שיר של הדי ג'יי הצרפתי דייוויד גטה וההרכב השוודי שואוטק בשיתוף הזמרת האוסטרלית ואסי. הוא יצא ב-17 במרץ 2014 כסינגל השני מתוך אלבומו השישי של גטה. הוא נכתב על ידי גטה עצמו, שואוטק, הצמד סולטן אנד שיפארד, די ג'יי מאניאן, ג'ורג'יו טינפור, ואסי עצמה וניק טורפין. השיר זכה להצלחה רבה כאשר הגיע לעשרים העליונים ב-17 מדינות ולמעמד פלטינה או יותר ב-7 מדינות. השירה של ואסי בשיר הייתה מלווה בשימוש באוטו-טיון ואפקטים קוליים מה שהביא לביקורות מעורבות מהמבקרים.

## קליפ מילים
לשיר לא יצא קליפ רמשי אך כן יצא לו קליפ מילים אשר יצא ב-10 באפריל 2014. בקליפ נראית בחורה שנלחמת בזומבים והזומבים רוקדים מולה (כמחווה לקליפ לשיר "Thriller" של מייקל ג'קסון). לאחר מכן היא מתאהבת באחד הזומבים וביחד הם בורחים משאר הזומבים.

## ביקורת
מייק ווס מאתר "Idolator" כתב ביקורת חיובית על השיר כאשר שיבח את השימוש במוזיקת האוס בשיר ואת ההתרחקות ממוזיקת הדאנס שאפיינה את גטה בפעמים הרדומות, אותה כינה כ"מסחרית". בנוסף הוא גם שיבח את עבודתם את שואוטק בשיר ואת השילוב של ואסי בשיר אם כי מתח ביקורת על השימוש הכבד באפקטים קוליים בקולה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:וידאו קליפים מונפשים
קטגוריה:סינגלים שהגיעו למקום הראשון בנורווגיה
קטגוריה:שירים שהופקו על ידי דייוויד גטה
יעל שבח

**יעל שבח** (נולדה בי"ד בטבת ה'תשמ"ו, 26 בדצמבר 1985) היא מחנכת ופובליציסטית ישראלית. היא אלמנתו של הרב רזיאל שבח שנרצח בפיגוע הירי ליד חוות גלעד.

## ביוגרפיה
יעל שבח נולדה בפריז ועלתה לארץ עם כל משפחתה. הם גרו במשך שנה במרכז קליטה מבשרת ציון ולאחר מכן עברו להתגורר בכפר סבא. בט"ו בחשון תשס"ז, נישאה לרזיאל שבח אותו הכירה בהתנדבות משותפת בעמותת "שמחה לילד". לאחר נישואיהם התגוררו שלוש שנים בשדרות, עברו לקדומים ולאחר מכן לחוות גלעד. לזוג נולדו שישה ילדים.

עבדה כמחנכת כיתה י' באולפנת מעלה לבונה. ב-9 בינואר 2018, נרצח בעלה בפיגוע ירי ליד חוות גלעד.

מאז מותו של בעלה היא פועלת להנצחתו, היא התנדבה ועברה קורס חובשים במד"א, ממנו הוקם "צוות רזיאל" והיא החלה להתנדב באופן קבוע.

לאחר רצח בעלה, החלה לעסוק בכתיבה פובליציסטית אוטוביוגרפית, במשך שנתיים כתבה טור בעיתון שביעי. לאחר מכן החלה לפרסם טור שבועי ב"מקור ראשון".

שבח פעילה בנושא הסדרת המאחזים ובפרט חוות גלעד.

בנובמבר 2020, פרסמה שבח את ספרה הראשון, "א' אלמנה". ביולי 2021 החלה להגיש אחת לשבועיים את התוכנית "ציפורי לילה מצייצות" בגלי צה"ל, יחד עם רות אלבז.

באפריל 2023 נבחרה שבח לכהן בצוות השופטים של חידון התנ"ך העולמי לנוער יהודי ביום העצמאות ה-75.

באוקטובר 2025 לקראת שחרור רוצח בעלה במסגרת עסקה לשחרור חטופים מטבח השביעי באוקטובר אמרה בראיון ש"אם זה מחזיר את החטופים - בשמחה".

## ספרים
* **א' אלמנה** ספר אוטוביוגרפי על ההתמודדות עם אובדן בעלה, רזיאל שבח, שנרצח בפיגוע טרור. עורכת הספר: עינת ברזילי. 200 עמ', בהוצאת ידיעות ספרים, נובמבר 2020. 

## קישורים חיצוניים
* 
* גאולה אבן-סער בשיחה אישית עם יעל שבח
* 
* 
* שאלה תשובה - ממלחמה להחלמה | יעל שבח וחן אביגדורי, בערוץ היוטיוב של כאן תאגיד השידור

## הערות שוליים

קטגוריה:ישראליות ילידות צרפת
קטגוריה:ישראלים ילידי צרפת
קטגוריה:בעלות טור ישראליות
קטגוריה:בעלי טור ישראלים
קטגוריה:חוות גלעד
קטגוריה:תושבי מאחזים
קטגוריה:מועצה אזורית שומרון: אישים
קטגוריה:מגישות ציפורי לילה
קטגוריה:מגישי ציפורי לילה
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל מקור ראשון
קטגוריה:פובליציסטיות ישראליות
קטגוריה:פובליציסטים ישראלים
קטגוריה:אלמנות חללי פעולות האיבה
קטגוריה:ישראלים שנולדו ב-1985
קטגוריה:ישראליות שנולדו ב-1985
יחסי חוף השנהב – קנדה

**יחסי חוף השנהב–קנדה** הם היחסים הדיפלומטיים בין קנדה לחוף השנהב. שתי המדינות חברות בלה פרנקופוני.

## היסטוריה
קנדה וחוף השנהב חלקו היסטוריה משותפת קצרה בכך ששני העמים היו בעבר חלק מהאימפריה הקולוניאלית הצרפתית. קנדים שחורים רבים מוצאם ממערב אפריקה, שכן אבותיהם הובאו ישירות לקנדה כעבדים על ידי חברת הודו המערבית הצרפתית או שהובאו מארצות הברית על ידי סוחרים. במהלך מלחמת העולם השנייה, שתי המדינות שלחו כוחות שנלחמו בקרב על צרפת ובזירה האיטלקית (חיילים מחוף השנהב היו חלק מצבא האימפריה הקולוניאלית הצרפתית).

באוגוסט 1960 חוף השנהב קיבלה את עצמאותה מצרפת. בשנת 1962, קנדה וחוף השנהב כוננו יחסים דיפלומטיים. באוגוסט 1967 ביקר נשיא חוף השנהב פליקס הופואה-בואני בביקור רשמי בקנדה ונפגש עם ראש ממשלת קנדה לסטר פירסון. בשנת 1970 קנדה פתחה שגרירות באביג'אן ובשנת 1972 חוף השנהב פתחה שגרירות באוטווה.

כתוצאה ממלחמת האזרחים הראשונה בחוף השנהב; במאי 2005 הטילה קנדה סנקציות נגד חוף השנהב בעקבות החלטת מועצת הביטחון של האו"ם בתגובה להמשך הסכסוך במדינה. הסנקציות הכלכליות של קנדה נגד חוף השנהב כללו:
* איסור על ייצוא נשק לתושבים בחוף השנהב;
* איסור על מתן סיוע טכני לתושבים בחוף השנהב הנוגע לפעילות צבאית;
* הקפאת נכסים כנגד אנשים שהוכרז עליהם בוועדת האו"ם.
* איסור נסיעה נגד אנשים שהוכרז עליהם בוועדת האו"ם.

בינואר 2011, במהלך מלחמת האזרחים השנייה בחוף השנהב, הורה הנשיא לוראן גבאגבו לסלק את שגריר קנדה מהמדינה. ראש ממשלת קנדה, סטיבן הרפר, הצהיר כי הוא לא יכיר בגירוש השגריר בידי הנשיא גבאגבו מכיוון שקנדה "אינה מכירה בתביעתו של המשטר הנוכחי לממשלה, ולכן אינה מכירה בפקודותיו לעזוב דיפלומטים קנדיים." קנדה ביקשה מוקדם יותר מדיפלומטים מחוף השנהב לעזוב את אוטווה במחאה על סירובו של גבאגבו למסור את השלטון לאחר שהפסיד ב-28 בנובמבר 2010 בבחירות לנשיאות לאלסאן ואוטארה.

בשנת 2012, ויתרה קנדה על חוב של חוף השנהב בהיקף של 130 מיליון דולר כחלק ממאמץ בינלאומי לשמוט חובות בהיקף של מיליארדים של חוף השנהב, מכיוון ששחקנים בינלאומיים החליטו כי הנשיא אלאסן ואטארה מתקדם בהפיכת פיננסים וממשל במדינה. בשנת 2016 ביקר נשיא חוף השנהב אואטארה בביקור רשמי בקנדה ונפגש עם ראש ממשלת קנדה ג'סטין טרודו.

## ביקורים רמי דרג
**ביקורים רמי דרג מקנדה בחוף השנהב**
* המושל הכללי של קנדה רומאו לבלן (1999)

**ביקורים רמי דרג מחוף השנהב בקנדה**
* נשיא חוף השנהב פליקס הופואה-בואני (1967)
* נשיא חוף השנהב אלאסן ואטארה (2016)

## היחסים בין שתי המדינות
שתי המדינות חתמו על כמה הסכמים דו-צדדיים, כגון הסכם למניעת מיסוי כפול (1983); הסכם תחבורה אווירית (1987) והסכם לקידום והגנה על השקעות (2015). משנת 2016 עד 2017, סך כל הסיוע לפיתוח קנדי לחוף השנהב היה 19.9 מיליון דולר.

## סחר והשקעות
שמאל|ממוזער|שגרירות חוף השנהב באוטווה
בשנת 2017, המסחר בין קנדה לחוף השנהב הסתכם ב-358.4 מיליון דולר. היצוא העיקרי של קנדה כולל: כלי רכב ומטוסים וחלקים נלווים; דגנים (בעיקר חיטה); מכונות; דשנים; ציוד חשמלי ואלקטרוני; מכשירים מדעיים ומדויקים; ובשר. הייצוא העיקרי של חוף השנהב כולל: נפט; קקאו; מוצרי גומי וגומי; פירות ואגוזים; עץ ומוצרי עץ; ושימורים (פירות וירקות).

## נציגויות דיפלומטיות
* קנדה מחזיקה בחוף השנהב שגרירות באביג'אן.
* חוף השנהב מחזיקה בקנדה שגרירות באוטווה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מרי פולנטי

**מרי אליזבת אנדרסון פולנטי** (באנגלית: **Mary Elizabeth Anderson Pawlenty**; נולדה ב-13 בינואר 1961) היא שופטת אמריקאית, ורעייתו של טים פולנטי, לשעבר מושל מינסוטה. הייתה הגברת הראשונה של מינסוטה בשנים 2003–2011.

## ביוגרפיה
פולנטי נולדה בשם **מרי אנדרסון** בעיר אידינה (Edina) שבמחוז הנפין במינסוטה, הצעירה מבין חמש בנות.

בשנת 1983 השלימה באוניברסיטת בת'ל לימודי תואר ראשון במדע המדינה, לאחר מכן החלה ללמוד בבית הספר למשפטים של אוניברסיטת מינסוטה, שם השלימה ב-1986 לימודי תואר שני במשפטים. יתרה מזאת, כסטודנטית באוניברסיטה זו הכירה את בעלה לעתיד טים פולנטי. בתום הלימודים התמחתה בעריכת דין ביוסטון שבטקסס. אחר כך שבה למינסוטה ונישאה לטים. לזוג שתי בנות.

ב-1994 מונתה לשופטת בידי ארני קלרסון , מושל המדינה. היא ישבה בכס השיפוט של בית המשפט המחוזי עבור מחוז דקוטה, אשר משכנו בעיר הייסטינגס. ב-2003 נבחר בעלה טים למושל מינסוטה ובעקבות כך נהייתה לגברת הראשונה של המדינה. במהלך כהונתו של פולנטי כמושל, בני הזוג המשיכו לתהגורר בבית מגוריהם הפרטי, ובחרו שלא לעבור אל המעון הרשמי של המושל. כגברת הראשונה, יזמה פולנטי תוכנית אינטרנטית המקשרת בין ארגונים קהילתיים שונים.

בינואר 2007, לאחר שבעלה נבחר לכהונה שנייה הכריזה פולנטי כי תעזוב את כס השיפוט, החל מ-12 בפברואר 2007. לזמן מה שימשה כיועצת משפטית בארגון "National Arbitration Forum", אך היא פרשה מתפקיד זה בספטמבר אותה שנה. אחר כך עבדה כמגשרת ב"מרכז הגישור גילברט", שם היא סייעה ביישוב סכסוכים בין גורמים שנקלעו למחלוקת, בטרם ובמהלך נקיטת הליכים אזרחיים. מינואר 2009 עד ינואר 2010 היא הייתה מנהלת דיפלומטיה רפואית ב-Children's HeartLink, מוסד ללא כוונת רווח בין-לאומי.

## קישורים חיצוניים

## הערות שוליים

קטגוריה:בוגרי בית הספר למשפטים באוניברסיטת מינסוטה
קטגוריה:בוגרות אוניברסיטת מינסוטה
קטגוריה:בני זוג של מושלי מדינות ארצות הברית
קטגוריה:שופטות אמריקאיות
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
יחסי מאוריטניה–תוניסיה

[ממוזער|שר החוץ התוניסאי [רפיק עבד א-סלאם (מימין) נפגש עם שגריר מאוריטניה לתוניסיה, 2012]]
**יחסי מאורטניה–תוניסיה** הם היחסים הכלכליים, הדיפלומטיים, החברתיים, המדיניים והתרבותיים בין **[[מאוריטניה|הרפובליקה האסלאמית של מאוריטניה]]** ל**[[תוניסיה|רפובליקת תוניסיה]]**.

## היסטוריה
תוניסיה היא אחת המדינות הראשונות שהכירו בעצמאותה של מאוריטניה כבר בנובמבר 1960, אז הייתה תוניסיה בעצמה מדינה צעירה בת ארבע שנים. תוניסיה ראתה במאוריטניה בת ברית חשובה וסיפקה לה סיוע, וזאת חרף ההתנגדות של אחת מידידותיה הטובות ביותר, מרוקו. התמיכה הבלתי מעורערת של תוניסיה במאוריטניה הובילה להפסק היחסים בין מרוקו לתוניסיה במשך כמה שנים. לפיכך, תוניסיה היא אחת משלוש המדינות היחידות שתמכו בכניסתה של מאוריטניה כבר בשנותיה הראשונות לארגון האומות המאוחדות, לצד צרפת וליבריה. בנוסף, הייתה זו מדינת הליגה הערבית היחידה שהצביעה בעד הכנסתה של מאוריטניה לארגון ב-27 באוקטובר 1961. שאר המדינות הצביעו נגד במטרה ליישר קו עם העמדה המרוקאית, שטענה לשטחה של מאוריטניה.

בשנת 2018 חתמו תוניסיה ומאוריטניה על הסכם סחר חופשי. בנוסף, באותה פגישה, דנו בסיוע משותף לעצירת המשבר בלוב, כמו גם שותפות הדדית עם המדינות מצרים ואלג'יריה.

באפריל 2021 נפגשו שר החוץ המאוריטני ונשיא תוניסיה, קייס סעיד, במלון בפרברי תוניס, ודנו בשותפות עתידית בין המדינות.

## שגרירויות
* תוניסיה מחזיקה בשגרירות בעיר נואקשוט.
* מאוריטניה מחזיקה בשגרירות בעיר אריאנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי חוף השנהב – תוניסיה

**יחסי חוף השנהב–תוניסיה** הם היחסים הדיפלומטיים, כלכליים, מדיניים, תרבותיים וחברתיים המתקיימים בין **[[תוניסיה|הרפובליקה של תוניסיה]]** ל**[[חוף השנהב]]**.

## היסטוריה

בין חוף השנהב לתוניסיה מתקיימים יחסים דיפלומטיים מלאים.

בשנת 2014 שיתפו שתי המדינות פעולה, יחד עם מדינות נוספות מאזור הים התיכון ואפריקה שמדרום לסהרה, ויוסד הארגון "RSMMS", רשת סחר ימי באזור מפרץ גינאה.

בשנת 2019 התגלה כי מהגרים רבים מחוף השנהב לארצות אירופה נחטפים על ידי תושבים תוניסאים ולעיתים מוחזקים בתנאי עבדות. ארגון ההגירה הבינלאומי דיווח כי הארגון, בשיתוף עם ממשלות תוניסיה, חוף השנהב והאו"ם, הציל 575 קורבנות סחר בבני אדם בין השנים 2012–2019, רובן נשים (בהן אף שלוש קטינות), שהוחזקו בתנאים קשים בערים ספקס, סוסה וגאבס. משום שתוניסיה היא יעד ביניים בין חוף השנהב לאירופה, מהגרים רבים עוצרים בתוניסיה בדרכם לאיטליה, וחלקם נלכדים על ידי סוחרים בבני אדם. בין 2016–2019 עברו דרך תוניסיה למעלה מ-23,000 מהגרים מחוף השנהב.

## שגרירויות
* תוניסיה מחזיקה בשגרירות באביג'אן.
* חוף השנהב מחזיקה בשגרירות בתוניס.

## הערות שוליים

קטגוריה:ערכים ללא קטגוריות פיזיות - יחסי חוץ
התאמה מושלמת

**התאמה מושלמת** (באנגלית: **The One**) היא סדרת טלוויזיה בריטית מסוגת המדע בדיוני, שיצר הווארד אוברמן. הסדרה יצאה בנטפליקס ב-12 במרץ 2021.

## צוות השחקנים
* האנה וייר – רבקה וב
* דימיטרי לאונידס – ג'יימס ויטינג
* אמיר אל-מסרי – בן נאסר
* סטיבן קמפבל מור – דמיאן בראון
* וילף סקולדינג – איתן
* דיארמיד מורטה – קונור מרטין
* לויס צ'ימימבה – האנה ביילי
* ארי קופי-אברפה – מארק ביילי
* פאלאווי שארדה – מייגן צ'פמן
* זואי טאפר – קייט סונדרס
* אלבנו ג'רונימו – מתאוס סילבה
* גרג צ'ילין – ניק ג'נדרי
* נדיה אלבינה – איימי נאסר
* סימון קירבי – שארלוט דריסקול
* לורה אייקמן – לוסי בל
* לואיס האנטר - ג'וש לי 

## הפקה
ב-15 בנובמבר 2018 פורסם שנטפליקס תפיק עונה ראשונה של הסדרה שתכלול שמונה פרקים. את הסדרה יצר הווארד אוברמן.

## קישורים חיצוניים

* 
* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2020
דודג' סלינגשאט

**דודג' סלינגשאט** (באנגלית: **Dodge Slingshot**) היא מכונית קונספט רודסטר קופה מתוצרת יצרנית הרכב דודג' מקבוצת קרייזלר, שהייתה בבעלות דיימלר AG אשר הוצגה בשנת 2004 בארצות הברית

בשנת 1998 הפכו קרייזלר וחטיבות המשנה שלה לחלק מתאגיד הרכב הגרמני-אמריקני דיימלר-קרייזלר לאחר שנרכשו על ידי מרצדס-בנץ. במסגרת פעילותו בארצות הברית נקרא התאגיד "קבוצת קרייזלר".

## "דודג' סלינגשאט"
* תרגום שם הדגם "Sling Shot" לעברית: בעיטת קלע.
* "דודג' סלינגשאט" הוצגה בתצוגת המכוניות הבינלאומית בניו-יורק ("New York International Auto Show" ) בשנת 2004
* תכנון המכונית נגזר מהעבר של קבוצת קרייזלר, בעיקר מתקופת "מכוניות השרירים" של שנות ה-60 של המאה ה-20 ושנות ה-70.
* דגם "דודג' סלינגשאט" התבסס על דגם סמארט רודסטר המוגדרת מכונית ספורט קומפקטית, בתצורת רודסטר מתוצרת "Smart GmbH" חברת בת של תאגיד דיימלר-קרייזלר (דיימלר AG) אשר יוצרה בין השנים 2003–2005 בעיר "Hambach"  בצרפת.
* 2 דלתות - הרדטופ קבריולה
* 2 מושבים
* "דודג' סלינגשאט" כולל גם לוח גג מבד
* מנוע 3 צילינדרים, 1.3 ליטר המפיק 100 כ"ס (מנוע אחורי)
* סוג הנעה: הנעה אחורית 4x2
* תאוצה בין 0–97 קמ"ש היא 10.0 שניות

## גלריה

קובץ:Dodge Slingshot front.JPG | "דודג' סלינגשאט"
קובץ:Dodge Slingshot rear.JPG | "דודג' סלינגשאט"
קובץ:2004 Dodge Sling Shot Concept (31904313695).jpg | "דודג' סלינגשאט"
קובץ:Walter P. Chrysler MuseumDSC00300 (31064025664).jpg | "דודג' סלינגשאט"
קובץ:2004 Dodge Sling Shot Concept & 1998 Plymouth Pronto Concept (31658881861).jpg | "דודג' סלינגשאט"


## ראו גם
* מכונית קונספט
## קישורים חיצוניים
* 
* 

## הערות שוליים

קטגוריה:מכוניות קופה
קטגוריה:מכוניות קבריולה
קטגוריה:מכוניות קונספט
קטגוריה:מכוניות אמריקאיות
קטגוריה:דגמי מכוניות שהושקו ב-2004
סלינגשאט
קטגוריה:מכוניות מנוע אחורי
זילופה

**זילופה** (**Zilupe**; בלטגלית: **Sīnuoja**, מהמילה "סינה*",* גבול. בגרמנית: **Rosenau**. ברוסית: **Розеново**) היא עיירה בלטביה, ליד נהר זילופה, על הגבול עם רוסיה. בשנת 2020 גרו בה 1,343 נפש. תחנת הרכבת של זילופה היא התחנה האחרונה בקו הרכבת ריגה-זילופה, אחד מקווי מסילת הברזל הארוכים ביותר בלטביה.

## היסטוריה
העיירה החלה להתגבש לראשונה במהלך בניית קו הרכבת ונטספילס - מוסקבה בשנת 1900, סביב התחנה שקיבלה את השם רוזנובה, על שם בעל הקרקע לשעבר. ליד התחנה הוקם יישוב קטן של סוחרים ועובדי רכבת. בשנת 1908 כבר הייתה ברוזנובה מחלקת משטרה, בית ספר וסניף דואר.

פיתוח ההתיישבות הופרע על ידי מלחמת העולם הראשונה. בשנת 1918 נהרס גשר הרכבת מעל נהר זילופה. משנת 1918 ועד 1920 הייתה רוזנובה - כמו כל מזרח לטביה - תחת שלטון סובייטי. בינואר 1920 רוזנובה שוחררה על ידי צבא לטביה בשלב האחרון של מלחמת העצמאות הלטבית .

לאחר שהפך לחלק מרפובליקת לטביה שונה שם היישוב, והוא נקרא על שם נהר זילופה. בתקופה שבין מלחמות העולם הייתה זילופה מרכז חשוב באזור. בשנת 1925 הוענק לה מעמד של כפר וב-1931 - זכויות עיר. תושבי זילופה עסקו בעיקר במסחר ובחקלאות. בשנת 1930 הופעלו טחנת מים ומנסרה בזילופה, וכן בית חולים קטן וכ-120 חנויות.

במהלך מלחמת העולם השנייה הייתה זילופה כבושה על ידי הצבא הגרמני מ-6 ביולי 1941 עד 18 ביולי 1944 ונוהלה כחלק של נציבות הרייך אוסטלנד. כל יהודי העיירה נרצחו וחלק ששרדו הועברו ללודזה ונרצחו שם.

לאחר מלחמת העולם השנייה נפתחו סניפים של מפעלים גדולים בזילופה. אלה כללו בית מלאכה לייצור מתכות, מפעל טקסטיל קטן ומאפייה.

העיירה נמצאת בסמוך לכביש A12, שלאחר מעבר הגבול לרוסיה הופך לכביש המהיר M9, שניהם חלק מכביש E22 האירופי.

לאחר שלטביה קיבלה עצמאות בשנת 1991 ליד זילופה הוקם מעבר גבול עם רוסיה.

## קישורים חיצוניים

* 
* על זילופה ויהודיה בתקופת מלחמת העולם השנייה, באתר יד ושם

## הערות שוליים

קטגוריה:לטביה: ערים
קטגוריה:יישובים שהוקמו ב-1900
סאוויז (אוניית ביון)

אוניית המנוע **סאוויז** (באנגלית: MV ***Saviz***) היא אוניית משא איראנית של חברת "קווי ספנות איראניים"  (שמה העסקי: קבוצת IRISL). ההערכה היא כי האונייה שימשה כספינת ביון ובסיס צבאי צף של איראן. סאוויז הותקפה ב-6 באפריל 2021 על ידי מוקשים בים סוף קרוב לחוף אריתריאה, ליד תימן, שם עגנה בתפקיד במשך כמה שנים.

## האונייה
אוניית המנוע "סאוויז" רשומה בארגון הימאות הבינלאומי כאוניית משא אזרחית, כאמור בבעלות קבוצת IRISL שבבעלות ממשלת איראן. האונייה שימשה כבסיס צף למשמרות המהפכה האיראנים. טהראן טענה כי מדובר ב"ספינה לא צבאית", שמספקת ביטחון לאורך קווי הספנות וב"לחימה בשודדי ים". על פי המרכז האמריקני ללוחמה בטרור (USMA), האונייה מצוידת בכיפות מודיעין ואנטנות. על פי CTC לפחות שלוש סירות מנוע מהירות מצויות על סיפונה, ומשמשות להעברת אנשים לתימן.

## היסטוריה
עיתון "הארץ" דיווח כי האונייה שימשה כמרכז הפיקוד לפעולות בתימן ובאפריקה. בשל נוכחותה הארוכה של האונייה באזור, ספגה סעודיה שוב ושוב ביקורת. מומחים טענו כי האונייה תמכה במורדים החות'ים בתימן במלחמת האזרחים בתימן.

ה-MV Saviz הגיעה לים סוף בסוף 2016. האונייה נסחפה לארכיפלג דחלאק, שרשרת איים מול חופי אריתריאה. סאוויז קיבלה אספקה ואנשי צוותה הוחלפו אחת לתקופה באמצעות אוניות איראניות.

משנת 2018 ה-MV *Saviz* נכללה על ידי ממשל טראמפ ב-SDN List.

## התקפת האוניה

מאז 25 בפברואר 2021 דווח על שלוש התקפות בין אוניות בבעלות איראנית וישראלית 

ב-6 באפריל 2021 נפגעה האונייה ממוקשים ימיים בים האדום, היכן שעגנה בסמוך לחופי אריתריאה. איראן אישרה את התקיפה. ב-7 באפריל הניו יורק טיימס דיווח שהישראלים עומדים מאחורי התקיפה בתגובה לתקיפת אוניות ישראליות על ידי האיראנים, וזאת במסגרת המערכה הימית בין ישראל לאיראן.

## הערות שוליים

קטגוריה:סכסוך איראן–ישראל
קטגוריה:דפים עם תרגומים שלא נסקרו
קטגוריה:איראן: צבא וביטחון
Better Mistakes

***Better Mistakes*** (בעברית: **טעויות טובות יותר**) הוא אלבום האולפן השני של הזמרת-יוצרת האמריקאית ביבי רקסה. האלבום יצא לאור ב-7 במאי 2021, על ידי חברת התקליטים האחים וורנר. מתוך האלבום יצאו חמישה סינגלים.

## רקע והכרזה
ב-5 באוקטובר 2020, הודיעה רקסה כי תוציא סינגל הנקרא "Baby, I'm Jealous", בהשתתפות דוג'ה קאט, ארבעה ימים לפני צאתו הרשמית. השיר דורג במקום ה-54 במצעד הבילבורד הוט 100. היא הוציאה את סינגל ההמשך "Sacrifice" ב-4 במרץ 2021. רקסה הכריזה על צאת האלבום *Better Mistakes*, ביחד עם עטיפתו ותאריך יציאתו, ב-14 באפריל 2021. בסמוך לכך, הכריזה על הסינגל השלישי מהאלבום, "Sabotage", שיצא לאור ב-16 באפריל 2021. ב-28 באפריל, הכריזה רקסה על צאת השיר "Die for a Man", בהשתתפות הראפר ליל עוזי ורט שייצא ב-30 באפריל. ב-7 במאי, הוציאה יחד עם צאת האלבום את "Break My Heart Myself", בהשתתפות טראוויס בארקר.

## רשימת רצועות

### הערות
* רצועה 12, "Amore" מכילה אינטרפולציה לשיר "That's Amore" משנת 1953, שנכתב על ידי הארי וורן וג'ק ברוקס.
* רצועה 13, "Mama" מכילה אינטרפולציה לשיר "Bohemian Rhapsody" משנת 1975, של להקת קווין.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ביבי רקסה
קטגוריה:אלבומים באנגלית
יחסי אוסטרליה–קפריסין

ממוזער|הנציבות העליונה של קפריסין בקנברה
**יחסי אוסטרליה–קפריסין** הם יחסי החוץ בין אוסטרליה לקפריסין. שתי המדינות חברות בחבר העמים הבריטי ובאו"ם.

## היסטוריה
שתי המדינות כוננו יחסים דיפלומטיים בשנת 1973. עוצמת היחסים הדו-צדדיים בין אוסטרליה לקפריסין נובעת מהקשרים שהתפתחו בעקבות ההגירה הקפריסאית לאוסטרליה. אוסטרליה מארחת את הפזורה הקפריסאית השנייה בגודלה אחרי בריטניה. אוסטרליה תומכת בריבונותה ובשלמותה הטריטוריאלית של הרפובליקה של קפריסין ומכירה ברפובליקה כסמכות הלגיטימית היחידה באי. אוסטרליה אינה מכירה ב''.

## יחסים כלכליים
בשנת 2019 הוערך הסחר בין המדינות בסכום של 273 מיליון דולר.
יבוא שירותים מקפריסין הוערך ב-211 מיליון דולר, בהשוואה לייצוא שירותים אוסטרלי לקפריסין בסך 21 מיליון דולר.
סך יבוא הסחורה מקפריסין הוערך ב-32 מיליון דולר, בהשוואה ליצוא הסחורה האוסטרלי לקפריסין בסך 9 מיליון דולר.

יבוא הסחורה העיקרי מקפריסין לאוסטרליה כולל גבינה; תרופות (כולל וטרינריות); טבק; וציוד ביתי ממתכת בסיסית.

הייצוא העיקרי של סחורות לקפריסין מאוסטרליה כולל ברזל ופלדה מעובדים; מטוסים וחלקי חילוף; משקאות אלכוהוליים; ומוצרים מיוצרים שונים.
בשנת 2019, סך ההשקעות הזרות באוסטרליה מקפריסין הוערך ב-126 מיליון דולר, לעומת סך ההשקעות האוסטרליות בקפריסין של 59 מיליון דולר.

## נציגויות דיפלומטיות
* אוסטרליה מחזיקה בקפריסין נציבות עליונה בניקוסיה.
* קפריסין מחזיקה באוסטרליה נציבות עליונה בקנברה.

## קישורים חיצוניים

* יחסי אוסטרליה–קפריסין, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
Paris (שיר של הצ'יינסמוקרס)

"**Paris**" (בעברית: **פריז**) הוא שיר של הצמד הצ'יינסמוקרס, אשר יצא ב-13 בינואר 2017 כסינגל הראשון מתוך אלבום הבכורה על ידי קולומביה רקורדס ודיסרפטור רקורדס. השיר גם כולל קולות רקע של הזמרת אמילי וורן.

השיר הפך ללהיט ענק כאשר בין היתר הגיע למקום הגיע למקום ה-6 בארצות הברית ולמקום הראשון במצעד "Dance/Mix Show Airplay" (מצעד הדאנס האמריקאי שמבסס את נתוניו על השמעות ברדיו בלבד של שירי דאנס ואלקטרוניקה) ובכך הפך לשיר הרביעי של הלהקה לעשות זאת ובנוסף הוא גם הגיע למקום הראשון במצעד הדאנס והאלקטרוניקה האמריקאי (מצעד המבוסס גם על מכירות משולבות והשמעות של מוזיקה במועדונים) ובכך הפך לשיר החמישי שלהם לעשות זאת.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017. בפרט, השיר הוכתר כשיר הטוב ביותר של השנה ברשימות שפרסמו מגזין טיים ומגזין רולינג סטון.

## הצלחה מסחרית
השיר זכה להצלחה אדירה. הוא נכנס היישר אל המקום השביעי בארצות הברית והגיע למקום השישי בפיק שלו ובכך הפך לשיר הרביעי של הלהקה להגיע לעשירייה הפותחת במדינה. בקנדה השיר הגיע בשיאו למקום השני שהוא מתמקם מאחוריי "Shape of You" של אד שירן. סך הכל השיר הצליח להתמקם ב-20 העליונים ב-25 מדינות שונות, להתמקם במצעדי סוף שנה של 15 מדינות שונות ולהגיע למעמד פלטינה ומעלה או זהב בלא פחות מ-17 מדינות שונות בין היתר בארצות הברית שם הגיע למעמד פלטינה משולשת, באוסטרליה שם הגיע למעמד פלטינה מרובעת ובקנדה שם הגיע גם לפלטינה מרובעת.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי הצ'יינסמוקרס
קטגוריה:שירים באנגלית
קטגוריה:שירים על פריז
קטגוריה:שירי זהב בגרמניה
קטגוריה:שירי פלטינה בממלכה המאוחדת
קטגוריה:שירי פלטינה כפולה באוסטרליה
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:שירי יהלום בברזיל
ויליאם הודג'קינס

**ויליאם מתיו הודג'קינס** (באנגלית: **William Mathew Hodgkins**; 23 בספטמבר 1833 – 9 בפברואר 1898) היה צייר ניו זילנדי מהמאה ה-19.

הוא נחשב ל'אבי האמנות בניו זילנד'. הוא ייסד גלריה לאמנות ציבורית ראשונה בניו זילנד והיה האדם הראשון שפרסם על אמנות ניו זילנדית. הוא היה צייר צבעי מים ועודד את בנותיו לצייר. אחת מהן, פרנסיס הודג'קינס, נחשבה לאמנית החשובה ביותר בבריטניה בזמן מותה והיא עדיין הציירת הגולה הנחשבת ביותר של ניו זילנד. 

## ביוגרפיה
ויליאם הוטבל בליברפול 23 בספטמבר 1833 בלב שכונות העוני של העיר. שם אביו היה גם כן ויליאם הודג'קינס. אמו הייתה ג'יין גרוקוט או גרוקוק ואחותו ג'יין נולדה בשנת 1835.

ויליאם מאתיו למד בבית הספר בסטבלי, דרבישייר. ב־1852 אביו עבד בברמינגהאם, אך הוא היה עבד בלונדון. ב־1855 הוא היה בפריז שם סייע ב"עבודה ספרותית" בוורסאי, אולי בהעתקת תכתובות או יצירות גרפיות. עוד בלונדון בשנת 1857 למד והעתיק את ציוריו של טרנר ואמנים אחרים, בהמפטון קורט ובגלריה הלאומית. בשנת 1859 עבד בגלריית הדיוקנאות הלאומית בלונדון.

בין 1856 ל־1858 משפחת הודג'קינס היגרה למלבורן באוסטרליה. באפריל 1862 עזב הודג'קינס את מלבורן להתגורר בדנידין, ניו זילנד.

הוא פגש את רייצ'ל אוון פארקר והתחתן איתה בקתדרלת סנט פול, דנידין, 19 בספטמבר 1865.

הציור המוקדם ביותר הידוע של ויליאם הודג'קינס מתוארך לשנת 1862. לא ידוע כיצד למד ציור. הוא לא הציג בתערוכה שהתקיימה בדנידין בשנת 1865, אך לקח על עצמו את ארגון מחלקת הצילום שלה. הוא ארגן תערוכה לאמנויות יפות בדנידין בשנת 1869 במטרה להקים גלריה לאמנות ציבורית.

הגלריה הציבורית הוקמה בשנת 1875, והוא הקים את מה שהפך במהרה לחברת האמנות אוטאגו. החברה החלה לאסוף תמונות. בשנת 1882 הסכימה מועצת החברה להתחיל "אוסף לאומי של יצירות אמנות". החלטה מה-14 באוקטובר 1884 ייסדה למעשה את הגלריה לאמנות ציבורית דנידין המוסד הראשון מסוגו בניו זילנד.
ממוזער|250px|ויליאם הודג'קינס, מילפורד סאונד
הודג'קינס התדרדר מבחינה כלכלית, ולא צלח בעסקיו. בשנת 1884 העביר את משפחתו מבית במקום טוב בעיר, לקוטג' שכור בפרבר ליד הנמל. בשנת 1888 הוא הוכרז כפושט רגל. הודג'קינס נחלץ מהקשיים האלה, ובסופו של דבר העביר את המשפחה חזרה לבית שכור גדול בעיר. הוא היה מעורב בארגון מחלקת האמנות של תערוכת הים הניו זילנדי והים הדרומי שהתקיימה בדנידין בשנת 1889. באותה שנה הוא הציע את הרעיון של גלריה לאומית במימון ממשלתי עם אוספים בכל אחד מארבעת המרכזים העיקריים.

האמנות של הודג'קינס עצמו התפתחה במידה ניכרת. הוא היה צייר נוף בסגנון הרומנטית של טרנר. הוא קלט סגנונות חדשים כמו זה שהובא על ידי ג'ירולמו נרלי. הודג'קינס אימץ את הציירים החדשים בדנידין והפכו את העיר לזמן מה למרכז האמנות העיקרי בניו זילנד.

הודג'קינס נפטר בדנידין ב־9 בפברואר 1898, הותיר אחריו את אשתו, שתי בנותיו וארבעת בניו.

הוא השאיר את משפחתו ענייה, אך הוא זכור כאדם עליז, שאפתן והגלריה הציבורית שהקים שגשגה. הוא פרסם את התיעוד הראשונה על אמנות ניו זילנדית והותיר אחריו מכלול יצירות שהטובות שבהן הן מהמשובחות מסוגן בניו זילנד.

בנותיו של הודג'קינס איזבל, ובמיוחד בתו הצעירה פרנסיס, קידמו את יחסיו באמנות.

## קישורים חיצוניים

* 
## הערות שוליים

קטגוריה:ציירים בריטים
קטגוריה:ניו זילנדים
קטגוריה:ילידי 1833
קטגוריה:נפטרים ב-1898
יחסי הונגריה–הפיליפינים

**יחסי הונגריה–הפיליפינים** הם יחסי החוץ בין הונגריה לבין הפיליפינים.

## היסטוריה
שתי המדינות כוננו יחסים דיפלומטיים בשנת 1973. ב-7 בדצמבר 2013 נפגש שר החוץ ההונגרי יאנוס מרטוני, עם שר החוץ הפיליפיני אלברט דל רוסאריו, על מנת לבחון הזדמנויות סחר והשקעה בפיליפינים כדי לחזק את הקשרים הדו-צדדיים ולטפח שותפויות לשיתוף פעולה בתחומים כגון השכלה גבוהה, תיירות וקידום תרבות, וניהול מים. בשנת 2016 פתחה הונגריה את שגרירותה במנילה מחדש, לאחר שני עשורים שבהם הייתה השגרירות סגורה.

## נציגויות דיפלומטיות
* הפיליפינים מחזיקה בהונגריה שגרירות בבודפשט.
* הונגריה מחזיקה בפיליפינים שגרירות במנילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בית עבודה

[שמאל|ממוזער|280x280 פיקסלים| בית עבודה לשעבר ב[נאנטוויץ' , צ'שייר, אנגליה שפעל מ-1780]]
**בית עבודה** (באנגלית: **Workhouse**; בוולשית: **Tloty**) או **בית עניים**  (בעיקר באירלנד) היה מוסד ממשלתי שמטרתו הייתה לספק מגורים ותעסוקה לאלו שלא היו מסוגלים לפרנס את עצמם כלכלית. בית העבודה המוקדם ביותר שתואר היה מ-1631, על גבי מסמך שנכתב על ידי ראש עיריית אבינגדון-און-תמזה , שדיווח כי "הקמנו עם הרובע שלנו בית עבודה בשביל להקים מוסד שבו אנשים עניים יוכלו לעבוד". בעוד שבצורתם המקורית בתי העבודה נועדו לספק מענה לצרכיהם של העניים, מטרתם של בתי העבודה, בעיקר בתקופת התקופה הוויקטוריאנית, הייתה להרתיע ולהעניש עניים ולא לשקמם.

מקורם של בתי העבודה ניתן לייחס לאמנת קיימברידג' 1388 , שניסה לטפל במחסור בעבודה בעקבות מגפת המוות השחור שהתפשטה באנגליה, על ידי הגבלת תנועת העובדים, אשר גרם למדינה לתמוך בעניים. עם זאת, לאחר סיום מלחמות נפוליאון ב-1815, בשל המעבר לטכנולוגיה וייצור יבול רע על ידי חקלאים, הייתה אבטלה המונית באנגליה. בתחילת שנות ה-30 של המאה ה-19, נודע כי ביצוע ובנייה של בתי העבודה היה כמעט בלתי אפשרי לביצוע, מפני שאנשי המעמדות הגבוהים ומשפחת המלוכה הבריטית סירבו לתת חלק מכספם לבניית בתי העבודה.

תיקון חוק העניים 1834  ניסה להפוך את המגמה הכלכלית, בכך שהוא הרתיע ממתן ההקלה לכל מי שסירב להיכנס לבית עבודה. מספר רשויות שעסקו בניהול בתי העבודה קיוו להפעיל אותם ברווח על ידי ניצול עבודת הכפייה של אסיריהם. רובם הועסקו במשימות כמו שבירת אבנים, ריסוק עצמות לייצור דשן או לחיתוך עץ אלון באמצעות מנסרה. מאז חיקוק חוק העניים של 1834, התנאים בבתי העבודה הוחמרו וגרמו לקושי בחייהם של העניים שגרו בבתי העבודה. לפי תומאס מלתוס, הסיבה לכישלון בבתי העבודה נעוצה בכך שקצב גידול האוכלוסין באנגליה היה גבוה יותר מאשר קצב גידול המשאבים. בהתאם לכך, בתי העבודה נהפכו ממוסד שיקומי למוסד שמטרתו ענישה והרתעה ואף הטלת מום בעניים על מנת שלא יקימו משפחות. מחקר שנערך בשנת 2019 הראה שמדיניות זו לא הועילה ואף הזיקה בכך שהגדילה את כמות העניים. כמו כן, נטען כי מדיניות זו יצרה סבל רב לחינם.

ככל שהמאה ה-19 התקדמה, בתי העבודה נהפכו יותר ויותר לבתי אבות, שבה הכילו יותר אנשים עשירים מוחלשים וחולים בעלי כושר עבודה מאשר עניים. ב-1929, הועברה בפרלמנט הבריטי חקיקה המאפשרת לרשויות המקומיות להשתלט על בתי העבודה, ולהפוך אותם לבתי חולים עירוניים. אף על פי שבתי העבודה בוטלו רשמית על ידי אותה חקיקה ב-1930, רוב בתי העבודה, המשיכו לעבוד תחת הכינוי החדש שלהם, כמוסדות הסיוע הציבורי, בשליטת הרשויות המקומיות. בתי העבודה הפסיקו לפעול רק לאחר ביטול חוק העניים על ידי חקיקת חוק הסיוע הלאומי 1948 .

## ראו גם
* עבודת כפייה

## לקריאה נוספת

* 
* 
* 
* 
* 
* 
* 


## קישורים חיצוניים

* בתי עבודה ויקטוריאניים
* The Workhouse Website – היסטוריה רחבה על בתי העבודה
* תיעוד בתי העבודה, באתר הארכיון הלאומי
* עלייתם ונפילתם של בתי העבודה
* 

## הערות שוליים

קטגוריה:עבודה
קטגוריה:ענישה
קטגוריה:הממלכה המאוחדת: היסטוריה
__NOTOC__
המכללה האוונגליסטית בנצרת

**המכללה האוונגליסטית בנצרת** הוא מוסד לימודי נוצרי-אוונגליסטי בנצרת, ישראל. המכללה הוקמה ב-2014 כתוצאה ממיזוגן של שתי מכללות שונות בתחום התנ"ך: מכללת התנ"ך הגלילית והסמינר התאולוגי האוונגליסטי של נצרת.

שפת הוראה במקום היא ערבית, והמכללה משרתת את ערביי ישראל. המכללה מציעה תארים בתחום לימודי המקרא כחלק מהתואר הראשון ומנהיגות נוצרית כחלק מהתואר השני. בנוסף לכך, מספקת המכללה מספר שירותי חינוך אחרים לתושבי האזור.

## היסטוריה
הסמינר התאולוגי האוונגליסטי של נצרת הוקם על ידי מיסיונר סקוטי בשם ג'יי ברייסון ארתור (J. Bryson Arthur) ורעייתו, מיי. בימיה הראשונים נקראה המכללה "המרכז ללימודים נוצריים בנצרת". שפת ההוראה העיקרית במקום הייתה אנגלית, והמכללה הציעה תואר ראשון באלוהות  ותואר שני בתאולוגיה.

מכללת התנ"ך הגלילית הוקמה כסניף הישראלי של מכללת התנ"ך בבית לחם , וכל הקורסים במכללה זו נלמדו בערבית. המיזוג בין המוסדות התרחש בזכות שיתוף פעולה של איגוד הכנסיות הבפטיסטיות בישראל  ומכללת התנ"ך בבית לחם.

## קישורים חיצוניים
* 

## הערות שוליים

קטגוריה:נצרת: חינוך
קטגוריה:אוונגליזם בישראל
קטגוריה:ישראל: מכללות
אינטל איגנייט

**אינטל איגנייט** (באנגלית: **Intel Ignite**) היא תוכנית הצמיחה (אקסלרטור) של אינטל לסטארט-אפים בשלבי גיוס ראשונים, שנוסדה בשנת 2019.
התכנית מציעה חניכה צמודה מטעם מנטורים מנוסים, משאבים והזדמנויות עסקיות לתמיכה בצמיחת הסטרט-אפים המשתתפים.
התכנית החלה לפעול לראשונה בתל אביב, ובשנת 2021 הרחיבה את פעילותה גם לגרמניה.

## היסטוריה
אינטל איגנייט נוסדה בתל אביב בשנת 2019 כתוכנית לתמיכה וליווי סטרט-אפים בשלבי הגיוס הראשונים, בעיקר בתחומי בינה מלאכותית (AI), מערכות אוטונומיות, מחשוב קצה, תשתיות ענן ועוד.

בראש התכנית העולמית עומד צחי וייספלד, לשעבר מנכ"ל Microsoft for Startups הגלובלית של מיקרוסופט. התכנית הישראלית מנוהלת על ידי רני נחמיאס, שייסד את סטארט-אפ אבטחת המידע Alcide ב-2016, בו כיהן כמנכ"ל.

נכון לסוף שנת 2020, השלימה התכנית בישראל שלושה מחזורים, בהשתתפות 28 חברות. המחזור הרביעי של התכנית נפתח באפריל 2021, בהשתתפות 10 חברות נוספות.
המיונים לתוכנית נחשבים קפדניים במיוחד, ואחוזי הקבלה עומדים על כארבעה אחוז, כאשר בממוצע החברות המשתתפות בתוכנית הן כאלו שגייסו כחמישה מיליון דולר כל אחת.

ברבעון הראשון של שנת 2021 התרחבה התוכנית למינכן, גרמניה.
התכנית צפויה להתרחב לאוסטין, טקסס במחצית השנייה של 2021.

## מבנה התכנית
התכנית נמשכת 12 שבועות והיא מציעה מעטפת תמיכה וליווי אינטנסיבית לסטרט-אפים בתחומים טכנולוגיים, פיתוח מוצר, אסטרטגיה עסקית, שיווק וגיוס לקוחות. התכנים המוצעים לכל סטרט-אפ מובנים באופן פרטני בהתאם לצרכיו, והם מועברים על ידי מנטורים מנוסים מתעשיית ההיי-טק ובכירים באינטל.

שווי ההטבות המוענקות בתוכנית לכל אחד מהסטרט-אפים מוערך בכ-500,000 דולר.
בשונה מתוכניות דומות אחרות, אינטל אינה דורשת מניות בחברות המשתתפות או תשלום אחר. התכנית מקיימת שני מחזורים בשנה בכל מדינה, כאשר בכל מחזור משתתפים כ-10 חברות סטארט-אפ מתחומים שונים, ובהם סטרט-אפים מתחומי הבינה המלאכותית (AI), אינטרנט של הדברים והגנת סייבר.

## קישורים חיצוניים
* 
* 20x20px אינטל איגנייט, ברשת החברתית LinkedIn
* 
* טוני מלינקוביץ', אינטל איגנייט ממנה מנכ"ל חדש ובוחרת 10 סטארטאפים לסבב השלישי, tech-il, 20 באוקטובר 2020
* אושרי אלקסלסי, אינטל העולמית משכפלת את האקסלרטור הישראלי שלה לארה”ב ולגרמניה, באתר geektime, 14.09.2020
* 
* 
* 
* 

## הערות שוליים

קטגוריה:יזמות
קטגוריה:אינטל ישראל
קטגוריה:אינטל
קטגוריה:חדשנות
Roses (שיר של הצ'יינסמוקרס)

"**Roses**" (בעברית: "**ורדים**") הוא שיר של הצמד האמריקאי הצ'יינסמוקרס, אשר יצא ב-16 ביוני 2015. השיר יצא כסינגל השני מתוך ה-EP הראשון שלהם. השיר כולל את השתתפותה של הזמרת רוזס. השיר נכתב על ידי אנדרו טגרט ואליזבת' מנסל והופק על ידי הצ'יינסמוקרס עצמם.

## הצלחה מסחרית
השיר זכה להצלחה אדירה. הוא הגיע לעשרים העליונים ב-17 מדינות שונות, התברג במצעדי סוף שנה של 13 מדינות שונות, הגיע למעמד זהב ב-4 מדינות ולמעמד פלטינה ומעלה בעוד 11 מדינות נוספות. בארצות הברית ואוסטרליה הוא הגיע למעמד של לא פחות מ-5 פלטינות, בקנדה הגיע למעמד של שש פלטינות, בשוודיה, פולין, ניו זילנד ואיטליה הגיע למעמד פלטינה כפולה ובהולנד נורווגיה ובריטניה הגיע למעמד פלטינה. בדנמרק, ספרד, גרמניה ובלגיה הגיע למעמד זהב.

## קומפוזיציה
השיר הוא שיר טמפו שנכתב בסולם אי מינור בזמן משותף של 100 ביטים לדקה. השיר נע בין רצף האקורדים E ל-Esus2 והשירה של הזמרים בשיר נעה בין התו B3 לתו B4.

## וידאו קליפ
הקליפ לשיר יצא ב-7 באוגוסט אותה שנה. בקליפ נראית אישה שנפגשת עם בן זוגה אך בבוקר למחרת בעודה היא ישנה הוא עוזב אותה. כשהיא מתעוררת היא מתעוררת נסערת מעזיבתו. לאחר מכן הוא עובר במקרה לידה עם המכונית שלו ורואה אותה בוכה. הוא מחליט לעצור ולחבק אותה והשניים שוב חוזרים להיות יחד.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי הצ'יינסמוקרס
קטגוריה:שירים באנגלית
קטגוריה:שירים על פרחים
קטגוריה:סינגלים בהוצאת קולומביה רקורדס
Not in Chronological Order

**Not in Chronological Order** (בעברית: **לא בסדר כרונולוגי**) הוא אלבום הבכורה של הזמרת-יוצרת האמריקאית ג'וליה מייקלס. האלבום יצא לאור ב-30 באפריל 2021 על ידי חברת התקליטים ריפבליק רקורדס. מתוך האלבום יצאו שני סינגלים.

## רקע והכרזה
מייקלס הוציאה את סינגל הבכורה שלה "Issues" בשנת 2017, לאחר מכן הוציאה את המיני-אלבום *[[Nervous System]]*, בשנת 2017, בהמשך, יצאו עוד שני מיני-אלבומים *[[Inner Monologue Part 1]]* ו-*[[Inner Monologue Part 2]]*, בשנת 2019. ב-1 באוקטובר 2020, הוציאה את "Lie Like This", כסינגל ראשון מתוך האלבום.

ב-26 במרץ 2021, הוציאה את הסינגל השני "All Your Exes". ב-9 באפריל, הודיעה מייקלס במגזין *Women's Wear Daily*, כי תוציא את אלבום הבכורה שלה ב-30 באפריל באותה השנה. ב-14 באפריל, הכריזה מייקלס ברשתות המדיה החברתיות שלה את שמו של האלבום, *Not in Chronological Order*, ובאותו היום פרסמה את רשימת הרצועות ועטיפתו. יממה לאחר מכן, הוציאה מייקלס את הסינגל השלישי "Love Is Weird".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומי ג'וליה מייקלס
קטגוריה:אלבומים באנגלית
קטגוריה:אלבומי חברת ריפבליק רקורדס
קטגוריה:אלבומי פופ
פרויקט משפחות

**פרויקט משפחות** היא סדרה דוקומנטרית ישראלית אשר עלתה לשידור בכאן 11 ב-15 באפריל 2021. הבמאי והתסריטאי של הסדרה הוא דוד דרעי-ברקאי, יוצריה הם: דוד דרעי-ברקאי, רוני מנור, שגית שלום ויניב רייז-שפי, והיא מבוססת על רעיון של דרעי-ברקאי.

## רקע
הסדרה, בהשראת הפרויקט התיעודי הבריטי "", תעקוב, החל משנת 2020, אחר חייהן של עשר משפחות ישראליות ממגזרים ושבטים שונים של החברה הישראלית. דוד דרעי, יוצר הסדרה, יציג מעקב דוקומנטרי ייחודי אחר המשפחות, אשר בכל אחד מהן ילד/ה שעלה עם תחילת התיעוד לכיתה א', ויבחן שאלות יסוד הנוגעות לזהות המשפחתית, השבטית והקולקטיבית של המשפחות.

העונה הראשונה שעלתה לשידור ביום העצמאות 2021, ליוותה את התמודדותן של עשר המשפחות עם מגפת הקורונה. לאן יובילו המתחים והמאבקים בין השבטים השונים בחברה הישראלית את המשפחות הישראליות בעשורים הבאים של המדינה? איך נראים הדילמות, השינויים ותהליכי ההתבגרות האישיים והמשפחתיים?

הסדרה צפויה לחזור מדי כמה שנים אל המשפחות ולבדוק מה התחדש בחייהן.

## המשפחות המשתתפות
בסדרה משתתפות עשר משפחות:
* משפחת **גוליברוצקי**, כפר סבא – מתגוררת במרכז
* משפחת **עבד אל קאדר**, טייבה – נמנית עם החברה הערבית
* משפחת **שוסהיים**, עפרה – מתגוררת בהתנחלות
* משפחת **טשומה**, ראשון לציון – נמנית עם יוצאי אתיופיה
* משפחת **ועקנין**, בית שמש – נמנית עם המגזר החרדי
* משפחת **בסרבוב**, קריית ביאליק – נמנית עם יוצאי רוסיה
* משפחת **אתר-פלד**, גונן – מתגוררת בקיבוץ
* משפחת **שלומי**, ירוחם – מתגוררת בפריפריה
* משפחת **אבו אלקיעאן**, אום אל-חיראן – נמנית עם הבדואים בישראל
* משפחת **דרעי-ברקאי**, תל אביב-יפו – משפחה חד-מינית, משפחתו של יוצר הסדרה, דוד דרעי-ברקאי.

## סקירת סדרה
הסדרה עלתה לשידור בכאן 11 ב-15 באפריל 2021, מוצאי יום העצמאות.

## פסקול הסדרה
המוזיקה המקורית לסדרה הולחנה על ידי יונתן בר גיורא, מי שהלחין את רובן המוחלט של יצירות המסך של דוד דרעי. בהקלטת הפסקול השתתפו הבאסיסט ואמן כלי הפריטה המזרח תיכוניים יענקל'ה סגל, הגיטריסט עמרי בר גיורא והזמרת לילך כספי. לקראת עליית העונה השנייה של הסדרה, באוקטובר 2025, יצא אלבום הפסקול בהפצה דיגיטלית.

## פרקים

## קישורים חיצוניים

* פתיח העונה הראשונה של הסדרה

**ביקורות:**
* 
* 
* 

קטגוריה:סדרות טלוויזיה ישראליות שעלו לשידור בשנת 2021
קטגוריה:סדרות טלוויזיה תיעודיות ישראליות
קטגוריה:כאן 11: תוכניות וסדרות
קטגוריה:סדרות טלוויזיה על משפחות